รัฐบาลไทย-ข่าวทำเนียบรัฐบาล-บสย. ขานรับนโนบายรัฐผลักดันค้ำประกันสินเชื่อช่วย SMEs เต็มพลัง
วันพฤหัสบดีที่ 27 กรกฎาคม 2560
บสย. ขานรับนโนบายรัฐผลักดันค้ําประกันสินเชื่อช่วย SMEs เต็มพลัง
บสย. รายงานผลการดําเนินงานค้ําประกันสินเชื่อ 6 เดือน (ม.ค.-30 มิ.ย. 60) มียอดค้ําประกันสินเชื่อ 29,591 ล้านบาท  อนุมัติหนังสือค้ําประกันสินเชื่อ 47,204 ฉบับ และมีลูกค้ารายใหม่ ถึง 39,771 ราย
บรรษัทประกันสินเชื่ออุตสาหกรรมขนาดย่อม (บสย.) รายงานผลการดําเนินงานค้ําประกันสินเชื่อ 6 เดือน (ม.ค.-30 มิ.ย. 60) มียอดค้ําประกันสินเชื่อ 29,591 ล้านบาท อนุมัติหนังสือค้ําประกันสินเชื่อ 47,204 ฉบับ และมีลูกค้ารายใหม่ ถึง 39,771 ราย ผลดําเนินงานบรรลุเป้า ทั้งจํานวนรายที่เพิ่มขึ้นและลูกค้าใหม่ เผยแนวโน้มความต้องการสินเชื่อของผู้ประกอบการ SMEs ครึ่งปีหลังแรงต่อเนื่อง พร้อมเป็นกลไกขับเคลื่อนภารกิจ “ค้ําประกันสินเชื่อ” สนับสนุนผู้ประกอบการ SMEs เข้าถึงสินเชื่อ ดันเป้าค้ําประกันสิ้นปี ไม่ต่ํากว่าเป้าหมายตามแผนวิสาหกิจที่ 86,000 ล้านบาท
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า ผลการดําเนินงานค้ําประกันสินเชื่อในรอบ 6 เดือนแรกของปี 2560 (ม.ค.-มิ.ย.) ณ 30 มิถุนายน 2560 เป็นไปตามเป้าหมาย มียอดค้ําประกันสินเชื่อ จํานวน 29,591 ล้านบาทอนุมัติหนังสือค้ําประกันสินเชื่อ จํานวน 47,204 ฉบับและมีลูกค้ารายใหม่ เพิ่มขึ้น 39,771 ราย
โดยผลดําเนินงานล่าสุด มีแนวโน้มเพิ่มขึ้นต่อเนื่อง โดยมียอดค้ําประกันสินเชื่อเพิ่มขึ้นเป็น 33,890 ล้านบาท การอนุมัติหนังสือค้ําประกันสินเชื่อเพิ่มขึ้นเป็น 54,234 ฉบับและมีลูกค้ารายใหม่เพิ่มขึ้นเป็น 47,102 ราย
ผลสําเร็จดังกล่าวมาจากมาตรการให้การสนับสนุนจากรัฐบาล และจากกระทรวงการคลังในช่วงที่ผ่านมาที่ให้การสนับสนุนโครงการค้ําประกันสินเชื่อรายย่อย (Micro) ก่อให้เกิดการเข้าถึงสินเชื่อได้มากที่สุดเป็นประวัติการณ์ และเป็นไปตามยุทธศาสตร์ของ บสย. ในปี 2560 คือการขยายฐานลูกค้า SMEs ทุกกลุ่มเพิ่มการเข้าถึงแหล่งเงินทุน
เป้าหมายการเพิ่มขึ้นของจํานวนลูกค้าใหม่ในปี 2560 ตั้งไว้ที่ 67,419 ราย ซึ่งขณะนี้สามารถเพิ่มจํานวนลูกค้าใหม่ได้แล้ว 47,102 ราย ขณะเดียวกัน บสย. ตั้งเป้าจํานวนการออกหนังสือค้ําประกันสินเชื่อ (LG) 88,518 ฉบับ โดยสามารถให้ความช่วยเหลือค้ําประกันสินเชื่อให้กับผู้ประกอบการ SMEs ไปแล้ว 54,234 ฉบับ คิดเป็นจํานวนการอนุมัติหนังสือค้ําประกันเพิ่มขึ้นถึง 163% และจํานวนลูกค้ารายใหม่เพิ่มขึ้น 243% เป็นไปตามยุทธศาสตร์ บสย. คือการขยายฐานลูกค้า SMEs ทุกกลุ่มเพิ่มการเข้าถึงแหล่งทุน
ทั้งนี้ กลยุทธ์การดําเนินธุรกิจครึ่งปีหลัง บสย. ยังมุ่งมั่นภารกิจด้านการค้ําประกันสินเชื่อโดยมุ่งส่งเสริมสนับสนุนผู้ประกอบการเข้าถึงสินเชื่อให้มากที่สุด ทั้งในด้านจํานวนเงินและจํานวนราย ในฐานะหน่วยงานของรัฐและเป็นกลไกของรัฐเข้าไปช่วยเหลือด้านของการค้ําประกันให้กับผู้ประกอบการ SMEs เพื่อให้ผู้ประกอบการ SMEs มีเม็ดเงินหรือมีสายป่านที่เพียงพอในการทําธุรกิจ เพื่อไปสู่เป้าหมาย 86,000 ล้านบาท
นอกจากนี้ บสย. จะให้การสนับสนุน และผลักดันโครงการค้ําประกันสินเชื่อรายย่อยต่อไป ซึ่งขณะนี้มีธนาคารเข้าร่วมโครงการเพิ่มขึ้น 6 ธนาคาร ได้แก่ ธนาคารกรุงเทพ ธนาคารทิสโก้ ธนาคารไทยเครดิตเพื่อรายย่อย ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ซึ่งได้ร่วมโครงการเพื่อช่วยเหลือผู้ประกอบการภาคเกษตรรายเล็กๆ รวมถึงล่าสุด ธนาคารอิสลามแห่งประเทศไทย ได้เข้าร่วมโครงการดังกล่าว โดยได้ให้ความสําคัญในการช่วยเหลือผู้ประกอบการกลุ่มมุสลิมรายย่อยในพื้นที่ภาคใต้มากขึ้น
บรรษัทประกันสินเชื่ออุตสาหกรรมขนาดย่อม   ศูนย์ลูกค้าสัมพันธ์ 0-2890-9999
ชนิญญา สันสมภาค  081-860-7477   chaninya@tcg.or.th  www.tcg.or.th
ศรัญยู ตันติเสรี 091-771-2885   saranyu@tcg.or.th  www.facebook.com/tcg.or.th
วิชุดา ก้องกีรติ 089-605-9870  wichuda@tcg.or.th